|  |  |
| --- | --- |
|  |  |

Mottakere ifølge liste

Høring: Miljøkrav til anlegg i offentlige anskaffelser

DFØ ønsker innspill og tilbakemeldinger på forslag til standardformulerte krav og kontraktsvilkår for offentlige anskaffelser av anlegg. De endelige kravene skal publisere som veiledning til offentlige innkjøpere i Norge.

Dette utkastet består av 24 ulike krav og kontraktsvilkår til anlegg som vi ønsker innspill på. I vedlegg har vi laget et høringsdokument der vi gir en generell orientering og ber om tilbakemelding på konkrete spørsmål, både knyttet til hele settet av krav, kriterier og kontraktsvilkår, og de enkelte forslagene. Vi ber om at høringsinstansene gir sine kommentarer på angitt sted i dette dokumentet.

Utfylt dokument med dine innspill sendes til postmottak@dfo.no med kopi til bjorn.kummeneje@dfo.no. E-posten med høringssvar bes merkes med «22/993 Høringsinnspill – miljøkrav til anlegg i offentlige anskaffelser». Offentlige virksomheter oppfordres til å sende høringssvar via eFormidling.

De faglige endringene i miljøkravene er begrenset. Vi tillater oss derfor å be om at innspill gis innen 1. november 2022. Det vil være mulighet for lenger frist.

Høringsinnspill vil bli publisert på høringssiden og blir offentlig tilgjengelig.

Vennlig hilsen

Bjørn Kummeneje

Seniorrådgiver

## Kriterieveiviseren

For å gi veiledning om bærekraftige anskaffelser ble det i 2017 lansert en veiviser på anskaffelser.no. Veiviseren inneholder krav, forstått som kvalifikasjonskrav, tildelingskriterier, ytelseskrav og kontraktsvilkår, innenfor en rekke kategorier, blant annet Nybygg, Anlegg og Leie av eiendom.

En evaluering av veiviseren viser at brukerne synes at den er nyttig, men at den er litt for komplisert. Det er også behov for en gjennomgang av de eldste kravene som ble formulert i 2017, og den tekniske publiseringsløsningen må byttes ut. DFØ gjør derfor en full gjennomgang av kriterieveiviseren og vil lansere en ny versjon høsten 2022.

## Kriterier for anlegg

Kravene og kriteriene for anlegg ble publisert i november 2020, og vår vurdering er at de fleste av kravene og kriteriene ikke har vesentlig behov for faglig revisjon, men at det er behov for forenkling. Nåværende veiviser inneholder krav, kriterier og kontraktsvilkår for 24 ulike emner. Kravene er gradert i basis, avansert og spydspiss, og det er gjort et skille mellom prosjektering og totalentreprise. Totalt er det derfor totalt 55 krav, kriterier og kontraktsvilkår innenfor kategorien «anlegg».

### Tydeligere skille mellom tidligfase og utførelse

Vi opplever at skillet mellom prosjektering og totalentreprise er utydelig. Mange av kravene er like, og enkelte krav under totalentreprise er lite relevante der entreprenør kommer inn etter forprosjekt. Samspill og andre former for tidlig involvering av entreprenør gjør også at grensen flyttes.

I stedet ønsker vi å angi når i prosjektforløpet at kravet er egnet. Vi har tre forslag og ønsker innspill:

❶ Knytte kravene til stegmodellen (Bygg21 eller prNS 3467). prNS 3467 har den største detaljeringen, og det er denne som er brukt i høringsdokumentet.

❷ Tredeling ved å skille mellom tidligfase (til og med forprosjekt), detaljprosjektering og utførelse/overlevering. Detaljprosjektering kan da inngå i byggherrens ansvar som grunnlag for en utførelsesentreprise, eller inngå i en totalentreprise.

❷ Todeling, ved å skille mellom planlegging/prosjektering (rådgiver) og utførelse (entreprenør).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ❶ prNS 3467 | 1 Ide og behovs- identifisering | 2 Prosjekt-innram-ming | 3 Program-mering og utredning | 4 Skisse-prosjekt-ering | 5 For-prosjektering | 6 Detalj-prosjektering | 7 Produksjon og leveranser | 8 Overlever­ing og ibruktakelse | 9 Bruk og drift | 10 Avvikling eller ombruk |
| ❷ | Tidligfase | DP | Utførelse/overlevering |  |  |
| ❷Byggherrestyrt | Tidligfase | DP | Utførelse/overlevering |  |  |
| ❷Totalentreprise | Tidligfase | DP | Utførelse/overlevering |  |  |
| ❸ | Planlegging og prosjektering | Utførelse/overlevering |  |  |

|  |
| --- |
| Hvilken av de foreslåtte inndelingene vil være til best hjelp for å velge egnet krav? |
|  |
| Andre kommentarer |
|  |

### Tydeligere skille mellom grunnleggende og ambisiøse krav

Nivået spydspiss utgår i sin helhet i den nye versjonen av kriterieveiviseren. For kategorien anlegg er dette nivået kun brukt for kravet «Utslippsreduksjon fra anleggsmaskiner, kjøretøy og utstyr».

Det beholdes en todeling kalt grunnleggende og viderekomne.

*Grunnleggende: Kravene er ikke særlig krevende for innkjøper å bruke og det vil som regel være flere leverandører som kan levere og dokumentere oppfyllelse av kravet.*

*Viderekomne: For innkjøpere som ønsker å være ekstra ambisiøse innen bærekraft. Kravene kan kreve mer arbeid for innkjøpere og/eller leverandørene..*

Vi vurderer at muligheten for å stille miljøkrav til anlegg er gode, og at markedssituasjonen er bra de fleste steder. I forslagene er derfor de fleste kravene innenfor anlegg definert som grunnleggende. Noen byggherrer ønsker å være mer ambisiøse. I dagens kriterieveiviser er dette ivaretatt ved at samme krav finnes i en basisversjon og en avansert versjon. Tilbakemeldinger tyder på at dette er forvirrende.

Vi forslår nå at en høyere ambisjon kan ivaretas ved at det grunnleggende kravet skjerpes ved å stille tilleggskrav, f.eks. ved å inkludere flere materialer, eller ved å øke en prosentandel. Der dette er relevant er det gitt forslag til hvordan et grunnleggende krav kan skjerpes. Gi gjerne kommentar om dette under det enkelte krav.

|  |
| --- |
| Hva tenker dere om at grunnleggende og avansert for samme krav er slått sammen, og erstattet av grunnleggende krav og forslag til tilleggskrav? |
|  |
| Andre kommentarer |
|  |

## Nye krav

### Miljøprogram og Miljøoppfølgingsplan (MOP)

Miljøoppfølgingsplan og MOP anses å være like relevant for anlegg som for bygg. Kravformuleringen for bygg er lagt til grunn forslag til to nye kontraktsvilkår.

|  |
| --- |
| Kommentarer |
|  |

### Sikre lovlig og bærekraftig trevirke for anlegg

Kravene til trevirke skjerpes inn. Kravet er en kopi av tilsvarende krav for bygg og møbler.

|  |
| --- |
| Kommentarer |
|  |

## Eksisterende krav

### Miljøkoordinator

Det grunnleggende kravet er å ha en navngitt person som miljøkoordinator, uten spesifikke kompetansekrav. I det viderekomne kravet er det forslag til formalkompetanse eller erfaring.

|  |
| --- |
| Kommentarer |
|  |

### Miljøstyringssystem (miljøledelsessystem)

I dagens kriterieveiviser finnes dette kravet både formulert som et kvalifikasjonskrav og som et kontraktsvilkår, dvs. at kravet gjøres gjeldede fra et tidspunkt etter kontraktsinngåelse. Skillet mellom basis og avansert er knyttet til måten det dokumentere (basis – uten sertifikat, avansert – med sertifikat). Vi foreslår et grunnleggende krav om et miljøstyringssystem, og aksepterer flere dokumentasjonsmåter.

Vi vurderer at krav om miljøstyringssystem er et viktig og relevant krav for store/kompliserte anleggsprosjekter. Mange leverandører har også innført slike systemer. Oppfyllelse av kravet etter kontraktsinngåelse gir svakere styringsmulighet for oppdragsgiver. Vi foreslår derfor at kravet formuleres som et kvalifikasjonskrav, på linje med andre krav til leverandørens kompetanse og kapasitet. Kravet oppfylles ved å legge fram et gyldig sertifikat, eller annen dokumentasjon der leverandøren ikke har hatt mulighet for å få slik attest, jfr FOA §16-7.

|  |
| --- |
| For hvilke prosjekter bør miljøstyringssystem være et krav?  |
|  |
| Hvem skal kunne utstede attest? |
|  |
| Andre kommentarer eller forbedringsforslag? |
|  |

### Miljørisikovurdering

Kravet for prosjektering og totalentreprise er harmonisert. For øvrig er kravet lett revidert.

|  |
| --- |
| Kommentarer |
|  |

### Logistikkstrategi

Dagens basiskrav er knyttet til generell logistikk, og i liten grad miljørelatert. I avansert er kravene knyttet til massehåndtering. Vi mener at ambisjonsnivået i dagens basiskrav er så lavt at det bør utgå i en kriterieveiviser for miljø.

Det gjenstående gjøres til et grunnleggende krav til massehåndtering.

|  |
| --- |
| Kommentarer |
|  |

***System, registrering og styring av materialer, varer og kjemiske produkter***

Kravet er et grunnleggende krav som beholdes uforandret.

|  |
| --- |
| Kommentarer |
|  |

### Reduksjon av plast

Kravet til utførelsesfasen er beholdt uendret.

Prosjekteringskravet er svært tynt og foreslås tatt ut av veilederen: *Det skal gjøres tiltak for å redusere bruk av plast i prosjektet. Det skal ikke benyttes macro polymerfiber i sprøytebetong til bergsikring. En andel av emballasjen skal være miljøvennlig emballasje, og eventuelt være resirkulert plast.*

|  |
| --- |
| Kommentarer |
|  |

### Avfallshåndtering på anleggsplass

I basiskravet skal det beskrives tiltak for å redusere avfallsmengden med 5% og det skal leveres sluttrapport. I avansert er reduksjonsmålet 10%, og månedlig rapport.

Vi forslår å beholde det mest ambisiøse kravet, med månedlig rapportering. Rapporteringen bør harmoniseres mot kravene i byggebransjen for å bedre kvaliteten på statistikk og oppfølging.

|  |
| --- |
| Kommentarer |
|  |

### Kartlegging av fremmede arter

Det finnes i dag et prosjekteringskrav og et krav til totalentreprise «Unngå spredning av fremmede arter». Prosjekteringskravet er grunnleggende, selv om det gjøres en tilføyelse om at det skal vurderes tiltak for å erstatte tapte naturverdier.

Kravet skifter navn til Kartlegging av fremmede arter. Det forutsettes at dette gjøres i forprosjekt/regulering eller detaljplanfasen.

|  |
| --- |
| Kommentarer |
|  |

### Unngå spredning av fremmede arter

Dagens kravet til totalentreprise inneholder en blanding av kartlegging/rapportering og utførelse. Vi foreslår å gjøre dette til et rent utførelseskrav som forutsetter at kartleggingen er gjort i tidligere fase.

Dokumentasjonskravet er knyttet til hvordan fremmede arter er fjernet.

|  |
| --- |
| Kommentarer |
|  |

### Utslippsreduksjon fra fartøy og maskiner til sjøs

Kravet beholdes uendret, men gjøres til et kontraktsvilkår.

|  |
| --- |
| Kommentarer |
|  |

### Planlegge istandsetting av anleggsområdet

Det gamle basiskravet er svært enkelt, mens det avanserte ligger på et nivå som er nødvendig for å oppnå gevinst knyttet til biologisk mangfold. Vi foreslår å slå sammen kravene og gjøre det grunnleggende.

|  |
| --- |
| Kommentarer |
|  |

### Istandsetting av anleggsområdet

Kravet er gjort til et rent utførelseskrav, og det forutsettes at kartlegging og planlegging er gjort i tidligere fase. Det er liten forskjell mellom basis og avansert i dagens kriterieveiviser. Begge baserer seg på naturlig revegetering, mens basis også setter krav til tilført plantemateriale.

I høringsforslaget er teksten er slått sammen og gjort grunnleggende.

|  |
| --- |
| Kommentarer |
|  |

***Utarbeide marksikringsplan***

Kravet heter i dag Naturinngrep, prosjektering. Forskjellen på basis og avansert i dagens kriterieveiviser er liten, og omhandler forming av skjæringer og fyllinger mot omkringliggende terreng. Vi foreslår å endre navn til utarbeide marksikringsplan og gjøre det grunnleggende.

|  |
| --- |
| Kommentarer |
|  |

***Minimere naturinngrep***

Krav til utførelse, som en oppfølging av marksikringsplan. Beholdes uendret.

|  |
| --- |
| Kommentarer |
|  |

### Forurensing fra anleggsmaskiner og utstyr

Endres fra kravspesifikasjon til kontraktskrav. Teksten beholdes uendret.

|  |
| --- |
| Kommentarer |
|  |

### Gjenbruksasfalt

Kravet er grunnleggende, og beholdes uendret. Vi ber om tilbakemelding om det faglig sett er behov for oppdatering.

|  |
| --- |
| Er det behov for innskjerping av kravet? |
|  |
| Kommentarer |
|  |

### Unngå farlige stoffer

Dette kravet finnes i dag med to ambisjonsnivåer. I basisnivå er det krav om at det ikke skal benyttes produkter som inneholder mer enn 0,1 vektprosent av farlige stoffer. I avansert er kravet null. I praksis vil det ikke være forskjell på disse kravene på grunn av måleutfordringer. Vi foreslår derfor å kun stille et grunnleggende krav (0,1 vektprosent)

|  |
| --- |
| Kommentarer |
|  |

### Lavtemperatur asfalt

Dagens kriterieveiviser har her et basiskrav på max 140° C, og et avansert krav på 120° C. Vi ber om innspill på om det er mulig å skjerpe dette kravet til henholdsvis 130° C og 110° C. Er markedet så modent at man kan stille ett krav. I så fall hva er riktig nivå? Vi foreslår å gjøre dette til en teknisk spesifikasjon, og ikke et kontraktsvilkår.

|  |
| --- |
| Kan vi skjerpe kravet til 130 og 110° C? |
|  |
| Hvis vi gjør kravet grunnleggende (ett ambisjonsnivå), hva bør da være max temperatur? |
|  |
| Andre kommentarer |
|  |

***Ombruk av materialer og komponenter***

Kravet finnes i dag i nesten identisk form for prosjektering og totalentreprise. De slås sammen til ett krav om plan og strategier. Det foreslås ikke noe tidspunkt for leveransen.

|  |
| --- |
| Kommentarer |
|  |

### Miljødokumentasjon og miljøkrav til materialer

Her finnes det fire versjoner i dagens kriterieveileder, to for prosjektering og to for totalentreprise. Hoveddelen av kravet er tabeller over krav til ulike materialer. For totalentreprise er det i tillegg krav om resirkulert materiale. De avanserte kravene har lavere utslippsgrenser og høyere resirkuleringskrav, og i tillegg skal klimagassutslipp for transport fra fabrikkport til anleggsplass inkluderes.

Temaet er viktig for å fremme materialvalg med lavere klimapåvirkning. Samtidig er kravformuleringene omfattende og kompliserte, og vi er svært usikre på om de kan benyttes direkte i en anskaffelsesprosess. Blant annet er det ikke mulig å beregne transport før leverandør er valgt, og det skjer først i utførelsesfasen. Det skaper også usikkerhet at det er forskjeller i kategoriene og utslippskravene mellom prosjektering og totalentreprise. Vi foreslår derfor å fjerne de rene prosjekteringskravene, og beholde oversikten over utslippskrav og resirkuleringskrav, i to nivåer. Det presiseres at kravet til resirkulert materiale gjelder ved gjennomføring.

Krav til bærekraftig trevirke tas ut og erstattes av nytt krav til lovlig og bærekraftig trevirke.

|  |
| --- |
| Er det behov for å justere grenseverdiene for noen av materialene? |
|  |
| Kommentarer |
|  |

## Følgende krav forslås slettet

***Leverandørens ivaretakelse av miljøhensyn i prosjektet og på anleggsplass***

Dette er et kontraktsvilkår der leverandøren skal legge fram en oversikt over tiltak som skal iverksettes på anleggsplassen. Slik kravet er formulert er det uforpliktende, og vanskelig å følge opp.

Det erstattes av Miljøprogram og Miljøoppfølgingsplan.

|  |
| --- |
| Kommentarer |
|  |

### Leverandørens ivaretagelse av prosjektets avfallsplan og kildesortering

I basisnivå er dette krav om at leverandør skal utarbeide en avfallsplan som oppfyller byggherrens mål om kildesorteringsgrad. I avansert nivå skal det foreslås tiltak for å redusere avfallsmengden. Det avanserte kravet er uforpliktende og vanskelig å følge opp.

Kravet anses dekket av Miljøprogram og Miljøfølgingsplan.

|  |
| --- |
| Kommentarer |
|  |

### Utslippsreduksjon fra anleggsmaskiner, kjøretøy og utstyr

Dagens krav bygger på fossilfritt som et minimum, og nullutslippsmaskiner som et avansert krav. Miljødirektoratet og DFØ kom i februar 2021 med en [anbefaling](https://www.miljodirektoratet.no/aktuelt/nyheter/2021/februar-2021/nullutslipp-bor-prioriteres-i-offentlige-anskaffelser/) om at nullutslipp bør prioriteres i offentlige anskaffelser. Videreføring av et krav om Steg V og Euro 6 og bruk av for biodiesel vil være i strid med denne anbefalingen.

En ny standard for Utslippsfrie bygge- og anleggsplasser er under utarbeidelse. Det vil derfor være naturlig å komme med en oppdatert kravformulering når denne standarden foreligger.

|  |
| --- |
| Kommentarer |
|  |

### Klimagassberegninger for prosjektet

Dagens krav er formulert som et kontraktsvilkår om å lage klimabudsjett og regnskap, og dokumentere hvordan det har påvirket valg av løsninger. Vi mener at kravet er svært generelt, og lite treffsikkert for å oppnå målet om reduksjon av klimagassutslipp. For bygg kan det etableres et referansenivå, og stille krav knyttet til dette. For anlegg har vi ikke verktøy til å gjøre noe tilsvarende.

Vi ber om innspill på hvordan man kan stille krav til klimagassberegninger for anlegg, og hvordan dette skal følges opp i kontrakt.

|  |
| --- |
| Kommentarer |
|  |

## Forslag til nye krav og kriterier

DFØ ønsker å videreutvikle kriterieveiviseren, og ber i den sammenheng om forslag til nye krav og kriterier som kan publiseres i løsningen.

|  |
| --- |
| Forslag til nye krav og kriterier |
|  |
|  |
|  |
|  |

### Takk for at dere har tatt dere tid til å gi uttalelse!